CELEX: 62007CA0139
Language: el
Date: 2010-06-29 00:00:00
Title: Υπόθεση C-139/07 P: Απόφαση του Δικαστηρίου (τμήμα μείζονος συνθέσεως) της 29ης Ιουνίου 2010 — Ευρωπαϊκή Επιτροπή κατά Technische Glaswerke Ilmenau GmbH, Δημοκρατίας της Φινλανδίας, Βασιλείου της Σουηδίας [Αίτηση αναιρέσεως — Πρόσβαση σε έγγραφα των θεσμικών οργάνων — Κανονισμός (ΕΚ) 1049/2001 — Έγγραφα σχετικά με διαδικασίες εξετάσεως κρατικών ενισχύσεων — Εξαίρεση αφορώσα την εκπλήρωση των σκοπών των δραστηριοτήτων έρευνας — Υποχρέωση του οικείου θεσμικού οργάνου για διενέργεια συγκεκριμένης και εξατομικευμένης εξετάσεως του περιεχομένου των διαλαμβανομένων σε αίτηση προσβάσεως εγγράφων]

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/2
            
         Απόφαση του Δικαστηρίου (τμήμα μείζονος συνθέσεως) της 29ης Ιουνίου 2010 — Ευρωπαϊκή Επιτροπή κατά Technische Glaswerke Ilmenau GmbH, Δημοκρατίας της Φινλανδίας, Βασιλείου της Σουηδίας
   (Υπόθεση C-139/07 P) (1)
   
   (Αίτηση αναιρέσεως - Πρόσβαση σε έγγραφα των θεσμικών οργάνων - Κανονισμός (ΕΚ) 1049/2001 - Έγγραφα σχετικά με διαδικασίες εξετάσεως κρατικών ενισχύσεων - Εξαίρεση αφορώσα την εκπλήρωση των σκοπών των δραστηριοτήτων έρευνας - Υποχρέωση του οικείου θεσμικού οργάνου για διενέργεια συγκεκριμένης και εξατομικευμένης εξετάσεως του περιεχομένου των διαλαμβανομένων σε αίτηση προσβάσεως εγγράφων)
   2010/C 234/02
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: V. Kreuschitz, P. Aalto και C. Docksey)
   
      Αντίδικος κατ’ αναίρεση: Technische Glaswerke Ilmenau GmbH (εκπρόσωποι: C. Arhold και N. Wimmer, Rechtsanwälte), Δημοκρατία της Φινλανδίας (εκπρόσωπος: J. Heliskoski), Βασίλειο της Σουηδίας (εκπρόσωποι: K. Wistrand, S. Johannesson et K. Petkovska)
   
      Παρεμβαίνουσα προς στήριξη των αιτημάτων της Technische Glaswerke Ilmenau GmbH: Βασίλειο της Δανίας (εκπρόσωπος: Β. Weis Fogh)
   
      Αντικείμενο
   
   Αναίρεση κατά της αποφάσεως του Πρωτοδικείου (πέμπτο τμήμα) της 14ης Δεκεμβρίου 2006, στην υπόθεση T-237/02, Technische Glaswerke Ilmenau GmbH κατά Επιτροπής, με την οποία το Πρωτοδικείο ακύρωσε την απόφαση της Επιτροπής, της 28ης Μαΐου 2002, περί απορρίψεως του αιτήματος της προσφεύγουσας να έχει πρόσβαση στα έγγραφα τα σχετικά με τις διαδικασίες εξετάσεων των κρατικών ενισχύσεων που της χορηγήθηκαν — Εφαρμογή του κανονισμού (ΕΚ) 1049/2001 επί εγγράφων σχετικών με διαδικασίες εξετάσεως κρατικών ενισχύσεων — Υποχρέωση του οικείου θεσμικού οργάνου να προβαίνει σε συγκεκριμένη και χωριστή εκτίμηση του περιεχομένου των εγγράφων τα οποία αφορά η αίτηση περί παροχής προσβάσεως στα εν λόγω έγγραφα
   
      Διατακτικό
   
   Το Δικαστήριο αποφασίζει:
   
               1)
            
            
               Εξαφανίζει τα σημεία 1 και 3 του διατακτικού της αποφάσεως του Πρωτοδικείου των Ευρωπαϊκών Κοινοτήτων της 14ης Δεκεμβρίου 2006, T-237/02, Technische Glaswerke Ilmenau κατά Επιτροπής.
            
         
               2)
            
            
               Η προσφυγή που ασκήθηκε ενώπιον του Πρωτοδικείου των Ευρωπαϊκών Κοινοτήτων με αντικείμενο την ακύρωση της αποφάσεως της Επιτροπής των Ευρωπαϊκών Κοινοτήτων της 28ης Μαΐου 2002 κατά το μέρος που αρνείται την πρόσβαση σε έγγραφα σχετιζόμενα με διαδικασίες εξετάσεως κρατικών ενισχύσεων χορηγηθεισών στην Technische Glaswerke Ilmenau GmbH απορρίπτεται.
            
         
               3)
            
            
               Η Technische Glaswerke Ilmenau GmbH υποχρεούται να φέρει, πέραν των δικαστικών της εξόδων, τα δικαστικά έξοδα στα οποία υποβλήθηκε η Ευρωπαϊκή Επιτροπή σε σχέση τόσο με την πρωτόδικη όσο και με την παρούσα αναιρετική διαδικασία.
            
         
               4)
            
            
               Το Βασίλειο της Δανίας, η Δημοκρατία της Φινλανδίας και το Βασίλειο της Σουηδίας φέρουν τα δικαστικά τους έξοδα.
            
         
      (1)  ΕΕ C 140 της 23.6.2007.